10/04/2012 | Administración LocalMunicipal
As Pontes de García Rodríguez
Secretaría
Creación e delegación da xestión e administración da sede electrónica do Concello e solicitude de adhesión ao Convenio de encomenda de xestión entre o Concello e a Deputación Provincial para tramitar as solicitudes de certificados electrónicos

Creación e delegación da xestión e administración da sede electrónica do Concello das Pontes de García Rodríguez e solicitude de adhesión ao Convenio de encomenda de xestión entre o Concello e a Deputación Provincial da Coruña para tramitar as solicitudes de certificados electrónicos O Pleno do Concello das Pontes de García Rodríguez, en sesión de data 01/03/2012, acadou, por unanimidade dos quince membros presentes, o que supón a maioría legal, o seguinte acordo, á vista dos antecedentes do expediente e do disposto na Lei 11/2007, do 22 de xuño, de acceso electrónico dos cidadáns ao servizos públicos; do acordo do Pleno da Deputación Provincial da Coruña de data 29/04/2011; dos artigos 47.2. h) e 70 bis, apartado 3, da Lei 7/1985, do 2 de abril, reguladora das bases de réxime local; e do artigo 15, apartados 1, 2 e 4 da Lei 30/1992, do 26 de novembro: 1º) A creación da sede electrónica do Concello das Pontes de García Rodríguez de titularidade municipal, cuxo enderezo electrónico de referencia será: sede. aspontes. com, configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última.2º) A delegación da xestión e administración da sede electrónica municipal, e para tal fin, a adhesión ao convenio marco de colaboración aprobado polo Pleno da Deputación Provincial da Coruña, na sesión plenaria ordinaria celebrada o vinte e oito de outubro de dous mil once, para a utilización compartida da súa sede electrónica e cuxo texto obra no expediente.3º) Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o Concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Federación Galega de Municipios e Provincias (FEGAMP) para o desenvolvemento da administración electrónica nas entidades locais da Comunidade Autónoma de Galicia.4º) Facultar ao alcalde para a sinatura do convenio marco de colaboración para o uso compartido da sede electrónica da Deputación da Coruña polos Concellos da Provincia e para a xestión e administración das sedes electrónicas municipais e do acordo de encomenda de xestión entre o Concello das Pontes de García Rodríguez e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica.5º) Publicar o dito acordo plenario no Boletín Oficial da Provincia.6º) Comunicarlle o acordo plenario á Deputación Provincial da Coruña. As Pontes de García Rodríguez, 28 de marzo de 2012 O alcalde Valentín González Formoso